नई दिल्ली। छुट्टी पर भेजे गए सीबीआई के मुखिया आलोक वर्मा के घर के पास गुरुवार सुबह कथित जासूसी के आरोप में हिरासत में लिए गए चार लोगों की खबर से मामले ने और तूल पकड़ लिया। सरकार ने बयान जारी कर कहा कि वर्मा के निजी सुरक्षा अधिकारियों द्वारा पकड़े गए अधिकारी उनके ही थे और वे रूटीन गश्त पर थे। बयान में कहा गया है कि आईबी के पास आतंरिक सुरक्षा के लिए खुफिया जानकारी एकत्र करने की जिम्मेदारी होती है।